Diari Oficial de la Generalitat Valenciana


Sumari del DOGV 8208, del 09-01-2018 (2017/11866)

Modificació d'àmbit i actualització del règim de mesures de la zona acústicament saturada denominada Lagasca.
-------------------------------------------------------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   V. ANUNCIS - C) ALTRES ASSUMPTES

Número del document
:   2017/11861


Organisme emissor
:   Ajuntament de Castelló de la Plana

Tipus de document
:   Anunci

Modificació d'àmbit i actualització del règim de mesures de la zona acústicament saturada denominada Lagasca. [2017/11565]  
El Ple de l'Ajuntament de Castelló de la Plana, en data 30 de novembre de 2017, ha adoptat el següent acord:  
  
«1. Declarar la modificació i actualització del règim de mesures correctores aplicables en la zona acústicament saturada denominada Lagasca, en l'àmbit i mesures correctores següents:  
  
Àmbit  
- Carrer Lagasca, entre carrer Mestre Ripollés i avinguda de la Mar.  
- Carrer Marqués de la Ensenada, entre carrer Prim i avinguda Germans Bou.  
- Avinguda Germans Bou entre carrer Bellver i carrer Lagasca.  
- Carrer Bisbe Salinas entre carrer Lagasca i carrer Císcar.  
  
Mesures correctores  
A) Suspensió de concessió de llicències englobades com a oci i recreació, grup C. Establiments amb música, així com grup B. Salons de jocs recreatius, sales de bingo i similars de la normativa urbanística vigent. (S'admeten activitats amb amenització musical acreditada sobre la base de la Llei 14/2010 i Decret 143/2015 que la desplega, canvis de titular i modificacions no substancials).  
B) Limitació horària consistent a reduir en 2 h 30 min. el temps de funcionament de discoteques i sales de festa, i 30 minuts els pubs, per la qual cosa el tancament s'efectuarà a les 05.00 h i a les 03.00 h respectivament.  
C) Suspensió de concessió de llicències relatives a comerços vinculats a la venda de menjar i beguda. (S'admeten canvis de titular i modificacions no substancials).  
D) Limitació horària de comerços vinculats a la venda de menjar i beguda fins a l'horari de tancament de les discoteques i sales de festa, els divendres, dissabtes i diumenges, podent tornar a obrir a les 09.00 h del matí.  
E) Intensificació de la presència policial dels agents locals (matinades del divendres al dissabte i del dissabte al diumenge de 00.30 a 06.00 presència policial obligatòria).  
F) Gestió per part dels titulars i responsables de l'accés a les activitats de les cues d'entrada, a fi d'agilitar aquestes.  
G) Limitació horària de les terrasses en via pública. Es limita el funcionament de les terrasses a horari diürn segons ordenança municipal. La limitació s'aplica a cada autorització de terrassa, així com a les pròrrogues de les existents.  
H) Realització de campanyes de conscienciació. Repartiment de fullets informatius de mesures contra el soroll, per part dels titulars de les activitats, durant el seu horari d'obertura.  
I) Instal·lació de plaques on es llegeix «Silenci», en els carrers objecte d'aplicació de la zona ZAS.  
J) Realització de reunions periòdiques amb els titulars de les activitats, persones responsables de controlar l'accés a aquestes, i relacions públiques, alternant-se reunions en les quals també participaran els representants dels veïns i associacions implicades.  
K) Supervisió i control acústic de totes les activitats situades en l'àmbit d'aplicació de la zona ZAS, revisions de les auditories acústiques i dels limitadors acústics.  
L) Es talla el tràfic de 00.00 a 06.00 hores les matinades del divendres al dissabte i del dissabte al diumenge, en els trams dels carrers: avinguda Germans Bou, des de carrer Císcar a carrer Governador, carrer Bisbe Salinas des de carrer Císcar a carrer Governador, carrer Lagasca des de carrer Mestre Ripollés a avinguda de la Mar, carrer Marqués de la Ensenada, des de carrer Bisbe Salinas a carrer Prim, permetent l'accés a residents, propietaris i usuaris de places d'aparcament situades en aquests carrers, vehicles que pertanyen als serveis d'emergència, i transport públic.  
2. Alçar, amb l'entrada en vigor de la present declaració, la mesura cautelar adoptada durant la tramitació del procediment, per estar inclosa en el règim d'actuacions aplicables a la zona objecte de la declaració, que figura en la lletra A) anterior.  
3. Publicar la modificació i actualització del règim de mesures aplicables en la zona acústicament saturada de l'àrea coneguda com Lagasca en el Diari Oficial de la Generalitat Valenciana, per a general coneixement i entrada en vigor.  
4. Comunicar aquest acord als serveis municipals afectats i la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural.»  
  
Contra aquest acord, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la citada Llei 7/1985, modificat per la Llei 11/1999 i 112, 123 i 124 i concordants de la Llei 39/2015, d'1 d'octubre, del procediment administratiu comú de les administracions públiques), o, alternativament, recurs contenciós administratiu davant del Jutjat Contenciós Administratiu de Castelló de la Plana, en el termini de dos mesos (art. 52 de la Llei 7/1985, i els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa). En tots dos casos, el termini es computarà des de l'endemà de la publicació del present anunci.  
  
S'ha incorporat a la web municipal de l'Ajuntament de Castelló de la Plana document de síntesi que comprén la delimitació geogràfica de la zona acústicament saturada, el resum de les mesures correctores adoptades i el termini previst de vigència, en compliment del que es disposa en l'article 23-5 del Decret 104/2006, de 14 de juliol, del Consell, de planificació i gestió en matèria de contaminació acústica.  
  
  
Castelló de la Plana, 12 de desembre de 2017.- La secretària general del Ple: Concepción Juan Gaspar.